Petter Vekterli

Johan Petter Vekterli (født 3. april 1907 i Røyrvik, død 12. mars 1991) var en norsk gårdbruker og politiker (KrF).

Han var gårdbruker på slektsgården Østre Vekterli ved innsjøen Vekteren fra 1957. Han arbeidet også som ligningssekretær.Norges herredstyrer i jubileumsåret 1937. Nord-Trøndelag fylke. Redaktør: Ola Aurenes. Stavanger, Dreyers forlag. Side 60 Han var aktiv i motstandarbeidet under krigen. 

Han ble første gang innvalgt i Røyrvik kommunestyre i 1932, og representerte en bygdeliste helt frem til han ikke søkte gjenvalg i 1979. Han var varaordfører i Røyrvik 1932–1934 og ordfører 1935–1941, 1945–1963 og 1968–1979. Med sine 38 år er han en av Norges lengst sittende ordførere gjennom tidene. Ved tiltredelsen i 1935 var han landets yngste ordfører. I Vekterlis tid som ordfører fikk kommunen slik erstatning ved vannkraftutbygging at kommunen kunne bygge skole, syke- og aldershjem, ysteri og oppruste veinettet i etterkant. Vekterli tok også initiativ til kommunens første framhaldsskole.

Vekterli var Kristelig Folkepartis 1. kandidat til Stortinget fra Nord-Trøndelag ved valgene i 1953, 1957 og 1961. Mens ordførerne fortsatt utgjorde fylkestinget, var Vekterli også Nord-Trøndelags fylkesvaraordfører 1968–1971.

Han ble tildelt Kongens fortjenstmedalje i gull for sin samfunnsnyttige innsats i 1977.

Petter Vekterli var far til Johan Ole Vekterli, som har vært rådmann og ordfører i Røyrvik.

 Referanser 

Kategori:Ordførere i Røyrvik
Kategori:KrF-ordførere i Nord-Trøndelag
Kategori:Norske bønder
Kategori:Kongens fortjenstmedalje i gull
Kategori:Personer fra Røyrvik kommune
Kategori:Fødsler i 1907
Kategori:Dødsfall i 1991